open-index/open-wikipedia-markdown huggingface dataset:
Iulianus Palmarius

**Iulianus Palmarius** Constantinus sive vulgo *Julien de Paulmier* (natus ad Agneaux anno 1520; Cadomi mense Decembri 1588 mortuus) fuit eruditus Normannus, alumnus universitatis Parisiensis et postea professor ibidem facultatis medicinae. Discipulus fuit Ioannis Fernelii. Medicus meruit iuxta regem Carolum IX. Opera eius Latine conscripta a discipulo suo Iacobo Cahagnesio Francogallice conversa sunt.

## Opera 
* 1569 : *Traicté de la nature et curation des plaies de pistolle, harquebuse et autres bastons à feu*. Parisiis Textus apud BiuSanté
* 1578 : *De morbis contagiosis libri septem*. Parisiis: apud Dionysium Du-Val Textus apud gallica Editio posterior apud archive.org Versio Francogallica apud gallica
* 1588 : *De vino et pomaceo libri duo*. Parisiis: apud Guillelmum Auvray

Categoria:Nati 1520
Categoria:Mortui 1588
Categoria:Incolae Normanniae
Categoria:Medici Franciae
Categoria:Auctores Francogallici
Categoria:Auctores Latini Renascentiae
Categoria:Scriptores de vino
Categoria:Professores universitatum et scholarum Parisiensium
Categoria:Carolus IX (rex Francorum)
Ferdinandus Kürnberger

**Ferdinandus**, vulgo *Ferdinand* **KÜRNBERGER** (natus die 3 Iulii 1821 Vindobonae, mortuus die 14 Octobris 1879 Monachii) erat Austriacus scriptor et litterarum criticus. Numeratur inter maxime excitantes repraesentantes liberalismi Austriaci; eius ingenium maximum elucebat in tractationibus pro appendicibus oblectatoriis actorum diurniorum.

## Vita
Gymnasia monasterialia frequentavit et studuit tamquam hospes in universitate Vindobonensi philosophiam et philologiam; praeterea concinnavit tractationes periodicis Vindobonensibus. Postquam rebus novis anno 1848 ortis ipse adfuisset, fugit in Germaniam; Dresdae anno 1849 eruptionibus participatus condemnatus est et in carcerem missus est 9 menses. Restans Hamburgi, Bremae, Francofurti potuit anno 1864 demum redire in patriam, ubi inter annos 1865-1867 Graecium domicilium habuit. Inter annos 1867-1870 praefuit tamquam secretarius generalis Germanico operi fundato Friderico Schiller dicato Vindobonae, postea denuo in Styriae capite inventus est.

Kürnberger multas res criticas de quaestionibus politicis moralibus socialibus culturalibus concinnavit, quarum collectiones apparuerunt sub titulis *Siegelringe* (1874) et *Literarische Herzenssachen* (1877). Carolus Kraus explicite confessus est exemplo claro sibi esse Ferdinandum Kürnberger.  Famam assecutus est Kürnberger fabula Milesia prima praetitulata *Der Amerika-Müde. Amerikanisches Kulturbild* (1855), in qua - alludens ad effatum Henrici Heine de Europae lassitudine - contra euphoriam Americana passim glorificantem agebat. Magis inefficaces narrationes et fabulae - omnes hae farciebant in collectiones *Novellen* (3 vol., 1861/62) et *Löwenblut* (1892) - pertinent ad Realismum litterarium.

## Gravitas
Post annum 1866 Kürnberger strenue partes Borussicas defendit et cancellarium Othonem de Bismarck adulabatur; eius secundam fabulam Milesiam titulo *Das Schloß der Frevel* (2 vol., 1862-1876) propter nimias effrenatas opiniones de rebus quibusdam religiosis moralibusve ante mortem auctoris in lucem proferri haud licuit.

## Fons
Fischer, Cornelia: "Kürnberger, Ferdinand", apud: *Microsoft  Encarta 2007 Enzyklopädie*,  Microsoft Corporation 2006 (DVD) 

## Nexus externi
*  – Biographia apud ADB & NDB
* 
* Opera in interrete
Félines (Liger Superior)

[thumb|250 px|Félines: [ecclesia]]
thumb|left|250px|Félines: communis tabula

** Félines** est commune Francicum 283 incolarum (anno 2012) praefecturae Ligeris Superioris in provincia Arvernia (a die 1 Ianuarii 2016 Arvernia Rhodano et Alpibus).

* Indicem communium praefecturae Ligeris Superioris
## Nexus externi 
* 
* De hoc commune apud cassini.ehess.fr
* Huius communis pagina interretialis

Categoria:Communia praefecturae Ligeris Superioris
Categoria:Loci habitati praefecturae Ligeris superioris
Espaleneum

[thumb|250 px|**Espaleneum:** [ecclesia]]
thumb|left|250px|**Espaleneum:** communis tabula

**Espaleneum** (Francogallice *Espalem*) est commune Francicum 298 incolarum (anno 2016) praefecturae Arvernia Rhodano et Alpibus.

* Index communium praefecturae Ligeris Superioris

## Nexus externi 
* 
* De hoc commune apud cassini.ehess.fr

## Notae
Categoria:Communia praefecturae Ligeris Superioris
Categoria:Loci habitati praefecturae Ligeris superioris
Simon Marius

**Simon Marius** (natus **Simon Mayr** in Gunzenhausen iuxta Norimbergam die 10 Ianuarii  1573; Onoldi  die 26 Decembris 1624 secundum calendarium Iulianum - die 6 Ianuarii 1625 secundum Gregorianum mortuus) fuit astronomus Germanicus qui anno 1612 Nebulam Andromedae inventus est. Et satelles Iuppiteris inventus est.

Marius crater lunaris ad eius honorem nominatus est.

## Opera 
* 1614 : *Mundus Iovialis anno MDCIX Detectus Ope Perspicilli Belgici* Textus

## Nexus externus 
thumb|Frontispicium operis *Mundus Iovialis* (1614)
*Studia Mariana ac nexus externi Mathematicus – medicus – astronomus
*De Simone Mario apud universitatem Sancti Andreae 

Categoria:Astronomi Germaniae
Maria von Ebner-Eschenbach

**Maria** vulgo *Maria* **de Ebner-Eschenbach**, ante nuptias *comitissa Dubsky* vocata, (nata die 13 Septembris 1830 in regia domu Zdislavice prope Cremsirio (Kroměříž) in Moravia, mortua die 12 Martii 1916 Vindobonae) erat Austriaca scriptrix. Narratiunculae eius cum structuris claris, psychologica compassione, humanitate christiana notabiles sunt. Nupserat Mauritio von Ebner-Eschenbach (1815-1898), physico et campi marescallo. Sodalis fuit Societatis florigerae ad Pegnesum.

## Vita
In castello natali Ebner-Eschenbach vixit etiam inter annos 1856-1916; interdum Vindobonae erat ubi Henricus Laube, Fridericus Hebbel, Ferdinandus de Saar et Franciscus Grillparzer ei familiares erant (*Meine Erinnerungen an Grillparzer*, 1916). Plus quam decennium poemata dramataque eius omnino negligebantur, sicut *Maria Stuart in Schottland* et *Doctor Ritter*. Tragoedia titulo *Das Waldfräulein*, anno 1873 apud Theatrum imperiale Vindobonense data, propter nobilium morum reprehensionem scandalo fuit. Et fabula Milesia de ancilla, prima sui generis litterarum Theodiscarum, titulo *Božena* (1875) et narratio *Lotti, die Uhrmacherin* (publicata anno 1880 in periodico *Deutsche Rundschau*) gloriam internationalem eius firmaverunt. Inde saepissime habitus aut Vindobonensis aristocratiae aut burgensium aut agricolarum descripsit. Collectio *Dorf- und Schloßgeschichten* (1883), in qua inveniuntur fabellae illustrissimae ut *Jakob Szela* atque *Krambambuli* (de altera fabula pelliculae cinematographicae fiebant annis 1940 et 1998, dissignatoribus Carolo Köstlin et Xaverio Schwarzenberger), collocari potest in fructibus Realismi litterarii elabentis Austriaci. Talibus occupatio Mariae von Ebner-Eschenbach de quaestionibus socialibus et emancipatoriis quoque bene monstratur.

Maria de Ebner-Eschenbach, nata Dubsky, loquebatur Francogallice, Theodisce et Bohemice. Anno 1900 tamquam prima femina in Universitate Vindobonensi doctrix honorifica declarata est.

## Opera alia 
En opera alia auctricis: *Neue Dorf- und Schloßgeschichten* (1886), *Das Gemeindekind* (2 vol., 1887/88), *Unsühnbar* (1890), *Glaubenslos* (1893), *Bertram Vogelweid* (1896) et *Aus Spätherbsttagen* (1901). Anno 1906 in lucem proferebantur memoriae de adulescentia sub titulo *Meine Kinderjahre*. Mentio facienda est etiam de eius aphorismis bene ferientibus (*Aphorismen*, 1880). 

## Nexus externi
* Vicifons
*  
*nexus apud DDB
*Bietak, Wilhelm, "Ebner von Eschenbach, Marie Freifrau von". Apud: *Neue Deutsche Biographie* 4 (1959), p. 265-267 (hic in interreti)

Categoria:Nati 1830
Categoria:Mortui 1916
Categoria:Scriptores Austriae
Categoria:Auctores Theodisci
Categoria:Mulieres
Categoria:Scriptores Cechiae
Ricardus Beer-Hofmann

**Ricardus Beer-Hofmann** (natus Vindobonae-Rodaun die 11 Iulii 1866, mortuus Novi Eboraci 26 Septembris 1945) fuit scriptor Austriacus. Libro *Der Tod Georgs* (1900) magnum opus Austriacum creavit generis floralis litterarii.

## Vita
Advocati filius Vindobonae iuribus studuit, ubi et doctoratum adeptus est anno 1890. Eodem anno se circulo scriptorum in taberna Griensteidliana convenientium adiunxit. Mox ei familiares erant Hugo de Hofmannsthal, Arthurus Schnitzler, Felix Salten. Eius famam valde auxerunt narrationes praetitulatae *Novellen* anno 1893 in lucem sese proferentes, necnon narratio *Der Tod Georgs* (1900) formis elegantissimis, modis gratissimis, imaginibus fictis pulcherrimis excellens. Ut in scripto *Schlaflied für Mirjam* (1898) hic quoque sors Iudaeorum partes maiores litterarias actura annuntiare videtur. 

Saeculo novo incohante, Beer-Hofmann coepit pingere dramaticum cyclum titulo *Die Historie von König David*, e quo tantummodo praeludium symbolisticum-patheticum *Jaákobs Traum* (1918) et septem scaenae libri *Der junge David* (1933) terminata erunt. Annis 1920 pro Maximi Reinhardt theatris Vindobonae Berolinique in scaenarium produxit nonnulla spectacula, inter quae erat *Iphigenie* Ioannis Volfgangi Goethii.

## Gravitas
Ut Martinus Buber et Beer-Hofmann collocari potest inter repraesentantes maximi momenti quibus renovatio spiritualis Iudaica cordi erat: reconversus est ad fidem Mosaicum, visitavit Terram Sanctam anno 1936, patriam anno 1938 reliquit, exsulque in Civitatibus Foederatis factus est, ubi mortem obiit.

## Fons
Fischer, Cornelia: "Beer-Hofmann, Richard", apud: *Microsoft  Encarta 2007 Enzyklopädie*,  Microsoft Corporation 2006 (DVD).

## Nexus externi
*  – Biographia apud NDB
* 

Categoria:Auctores Theodisci
Categoria:Iudaei
Categoria:Iuris consulti
Categoria:Scriptores Austriae
Iaculatio

thumb|250px|Iaculatrix.
**Iaculatio** sive **iactus iaculi** est unus e ludis gymnicis campestribus, quo sive iaculator sive iaculatrix iaculum quam longissime iacere conatur. Decretum est in certaminibus hodiernis, ut iaculum virorum longitudine 2,6—2,7 metrorum et pondere 800 grammatum sit; in certaminibus autem feminarum metrorum 2,2—2,3 et 600 grammatum. In certaminum finali parte reliquis duodenis optimis iaculatoribus terni conatus offerri solent quibus effectis octoni  qui longissime iaculum miserunt tantum remanent quibus terni iactus insuper adduntur, qui sex in totum efficiunt.

Iaculatio in ludis Olympicis hodiernis inde a primis Olympiis anni 1896 certatur. Nam  hoc certamen iam ludorum Olympicorum antiquorum pars erat. 

## Qui longissime iaculum iecerint 
## Iaculatores noti 
* Tero Pitkämäki, Finnicus
* Iulius Yego, Kenianus

## Notae 

Categoria:Ludi athletici
Lacus Kojašskoje

[thumb|*Kojašskoje* lacus et [Pontus Euxinus lingua terrae separati]]
***Kojašskoje*** aut '''''Kojašs'ke'''* est lacus salsus in litore paeninsulae Kertschiae in Crimea. Colorem roseum ob algas habet. Longitudo lacus 4 chiliometra et latitudo  2 chiliometra et altitudo 1 metrum est.  Lacus linguā terrae harenosā a mare separatum est. 

## Notae
## Nexus externi 
* Articulus de *Kojašskoje* in *Daily Mail'' 

Categoria:Lacus salsi
Categoria:Crimaea
Categoria:Lacus Russiae Europaeae
Iactus disci

[thumb|left|*[Discopolos*, statua Myronis sculptoris.]]
thumb|*Discolopos*, id est iaculator disci.
[thumb|Discopolos in [cylix|cylicem caelatus. Hodie servatur in Museo Lupariensi.]]
**Iactus disci** est e ludis gymnicis campestribus unus, quo discus rotundus quam longissime icitur. Decretum est, ut in certaminibus hodiernis discus virorum pondere duorum chiliogrammatum et diametro 21,9 centimetrorum sit; in certaminibus autem feminarum pondere unius chiliogrammatis et diametro 18,0 centimetrorum. Disci ex pluribus materiis confici potest: ut puta e plastica, ligno, fibra vitrea, et metallo. Plerumque margo extremus et medulla conficuntur e metallo. Iactu disci in ludis Olympicis hodiernis inde a primis Olympiis anni 1896 certatur.

Notissima est *Discopolos* statua a Myrone sculptore Graeco sculpta, quae ipsa non servata est, sed multa exemplaria Romana supersunt.

## Qui longissime discum iecerint 
## Notae 

Categoria:Ludi athletici
Iactus mallei

thumbnail
**Iactus mallei** sive **certamen mallei iaciendi** est e ludis gymnicis campestribus unus, quo globus metallicus fune manubrio affixus, qui malleus vocatur, quam longissime icitur. Decretum est, ut pondus mallei certaminum virorum sit 16 librarum sive 7,257 chiliogrammatum, malleus autem feminarum 8,82 librarum sive 4 chiliogrammatum. Ad malleum quam longissime iaciendum athleta ter quaterve circumagitur, donec malleum e manibus remittit.

Mallei iactu in ludis Olympicis hodiernis inde a primis Olympiis anni 1896 certatur.

## Qui longissime malleum iecerint 
## Notae 

Categoria:Ludi athletici
Lorlanges

[thumb|250 px|Lorlanges: [castellum]]
thumb|left|250px|Lorlanges: communis tabula

**Lorlanges** est commune Francicum 336 incolarum (anno 2012) praefecturae Ligeris Superioris in provincia Arvernia (a die 1 Ianuarii 2016 Arvernia Rhodano et Alpibus).

* Indicem communium praefecturae Ligeris Superioris
## Nexus externi 
* 
* De hoc commune apud cassini.ehess.fr

Categoria:Communia praefecturae Ligeris Superioris
Categoria:Loci habitati praefecturae Ligeris superioris
Saltus in longitudinem

[thumb|275px|[Ars athletica|Athleta in longum salit.]]
[thumb|275px|[Iuliia Pidluzhnaia Russica 6,79 metra salit.]]
**Saltus in longitudinem** sive **saltus in longum** est e ludis gymnicis campestribus unus, quo athleta quam longissime salire conatur. In certaminibus hodiernis aemulatori licet se cursu concitare, ut longius salire possit. Quo celerius se commovet, eo longius salit; qua re cursores celerrimi, ut Carolus Lewis et Maria Jones, rem bene etiam in saltu gesserunt.

Saltu in longum in ludis Olympicis hodiernis inde a primis Olympiis anni 1896 certatur. 

## Qui longissime saluerint 
*Robertus Beamon
*Fridericus Carlton Lewis
*Michael Powell
* Saltus triplex
* Saltus in altum

## Notae 
Categoria:Ludi athletici
Oratio Iesu

**Oratio Iesu** (Graece ἡ προσευχὴ τοῦ Ιησοῦ) est oratio ad Iesum in ecclesiis orientalibus usitata. Quamquam variae sunt versiones, forma communis Graeca est:

Κύριε Ἰησοῦ Χριστέ, Υἱὲ τοῦ Θεοῦ, ἐλέησόν με τὸν ἁμαρτωλόν.

Quae Latine reddi potest:

Domine Iesu Christe, Fili Dei, miserere mei peccatoris.

Oratio in traditione hesychasmo ab auctoribus Φιλοκαλίας laudatur et saepe ab ascetis continenter recitatur; quae recitatio ad veram orationem cordis ducere putatur.

Oratio Iesu etiam in Catechismo Catholicae Ecclesiae commemoratur:
435 Nomen Iesu in corde est orationis christianae. Omnes liturgicae orationes formula concluduntur: « per Dominum nostrum Iesum Christum ». Oratio « Ave Maria » culminat verbis: « Et benedictus fructus ventris tui, Iesus ». Orientalis oratio cordis, « oratio Iesu » appellata, dicit: « Iesu Christe, Fili Dei, Domine, miserere mei peccatoris ». Plures christiani moriuntur solum verbum « Iesu », sicut sancta Ioanna de Arco, habentes in ore.

* Kyrie

## Notae 

Categoria:Preces Christianae
Categoria:Ecclesiae Orientales
Bockhorn

thumb|left|Domus mercatoris Hemken anno 1754 in vico Bockhorn aedificata
**Bockhorn** est commune Saxoniae Inferioris et pars Circuli Frisici. Ad Bockhorn et vici Adelheidsgroden, Blauhand, Bockhornerfeld, Bredehorn, Ellenserdammersiel, Goehlriehenfeld, Grabstede, Jührdenerfeld, Kranenkamp, Moorwinkelsdamm, Osterforde, Petersgroden atque Steinhausen pertinent.

## Historia 
Bockhorn vicus anno 1220 primo in actis descriptum est. Anno 1428 comes Oldenburgensis hunc agrum accepit. Annis a 1667 ad 1773 haec regio pars Daniae fuit. Annis 1810 ad 1813 ad Primum Imperium Francicum pertinuit. Ab anno 1815 Bockhorn a Ducibus Magnis Oldenburgensibus rectum est. Anno 1918 Oldenburgum res publica facta est. Anno 1933 Bockhorn pars novi Circuli Frisici et cum communibus Zetel et Neuenburg ad commune "Wehde Frisicam" coniunctum est. Ab anno 1946 ad Saxoniam Inferiorem pertinent. Anno 1948 Bockhorn iterum commune proprium factum est. Annis a 1977 ad usque 1980 Bockhorn ad Circulum Paludosoterrensem pertinuit, cum circulus Frisicus hoc tempore dissolutus erat.

## Nexus externi 
* www.bockhorn.de

Categoria:Communia Saxoniae Inferioris
Alfredus Polgar

**Alfredus Polgar** (natus *Alfred Polgar* Vindobonae die 17 Octobris 1873; mortuus Turici die 24 Aprilis 1955) fuit scriptor criticusque Austriacus et paginarum oblectariarum in periodicis peritus. Eius textus perbreves exemplum Petri Altenberg imitantur, cuius opera inedita in lucem proferri curabat anno 1925 titulo *Nachlaß.* Exaravit non solum tractationes in actis diurnis sed fabulas quoque.

## Vita
Scholam commercialem frequentavit, et ex anno 1895 criticus theatralis et moderator periodicorum erat, apud *Wiener Allgemeine Zeitung,* *Schaubühne* (Berolini, *Weltbühne* et  *Tagebuch* (annotationes eius in postremo periodico postea partim apparuerunt in libro *Ja und Nein*, anno 1926). Anno 1925, Berolinum commigravit. Eo tempore sicut Alfred Kerr, Siegfried Jacobsohn, et Herbert Ihring criticus maximi momenti in rebus theatralibus sese praebuit. Pro theatro lusorio Vindobonensi quod "Fledermaus" vocabatur, Polgar una cum Egon Friedell *Goethe* saturam philologicam anno 1908 pepigit, quae subinde tricenties in scaenario ludebatur. Paulo post periodicum satiricum titulo *Simplicissimus* ditavit, fabulis suis de artificibus vagantibus desidiosisque in coffeis tabernis Vindobonensibus degentibus, praesertim in cafeo quod Café Central nuncupatur: e.g. scriptis *Bewegung ist alles* (1909) et *Hiob* (1912).

Terroribus primi belli mundani emendatus reprehensor gravis factus est in rebus socialibus: minime autem descripsit horrorem belli, sed inopiam pone acies apud cives haud belligerantes (*Kleine Zeit*, 1919; *Schwarz auf Weiß*, 1929). Tractationes litterariae quoque magis scepticae fiebant (*An den Rand geschrieben*, 1926). Anno 1931, una cum Francisco Theodoro Csokor expressionista, comoediam *Die Defraudanten* publicavit. Diaeta Imperii Germanici incensa (anno 1933), Berolino Vindobonam iit, ubi usque ad annum 1938 mansit. Politicis ideis tunc periodica exsulum varia implevit. Per Lutetiam anno 1940 in Civitates Foederatas pervenit, ubi se sustentabat, sicut etiam Alfredus Döblin, cuius familiaritatem contraxit, libris scaenariis scribendis et tamquam interpres Ruscisilvae.

## Honores
Anno 1951, Alfredus Polgar primus homo erat *Praemio editorialii urbis Vindobonensis* honoratus.

## Bibliographia 
* Andreas Nentwich: *Alfred Polgar. Leben in Bildern*. Deutscher Kunstverlag, Berolini 2012, ISBN 978-3-422-07154-4.
* Eva Philippoff: *Alfred Polgar. Ein moralischer Chronist seiner Zeit*. Minerva, Monaci, 1980, ISBN 3-597-10250-6.
* Ulrich Weinzierl: *Alfred Polgar. Eine Biographie*. Löcker, Vindobonae 1985.  
* Evelyne Polt-Heinzl, Sigurd Paul Scheichl (ed.): *Der Untertreiber schlechthin. Studien zu Alfred Polgar*. Löcker, Vindobonae 2007, ISBN 978-3-85409-451-7.
* Marcellus Reich-Ranicki: *Alfred Polgar – Der leise Meister.* In: Die Anwälte der Literatur. DVA,  Stuttgardiae 1994., p. 167–85.

## Nexus externi 
*Weinzierl, Ulrich: "Polgar, Alfred" apud: Neue Deutsche Biographie 20 (2001), p. 598-600 (hic in interreti)
* 
* Tucholsky de Polgar
* Nexus scientifici
* Polgar de cafeis

Categoria:Auctores Theodisci
Categoria:Iudaei
Categoria:Scriptores Austriae
Gotofredus ab Estissaco

**Gotofredus ab Estissaco** seu vulgo ''Geoffroy d'Estissac* (mortuus die 30 Maii 1542), clericus Francicus, fuit iussu regis Ludovici XII prior commendatarius abbatiae Locociacensis cuius aedificia restituere curavit. Fuit ab anno 1518 ad mortem episcopus Malleacensis in Vendea, sed Locociaci autem habitavit in abbatia sua. Ibi in officium amanuensis sive secretarii recepit anno circiter 1525 Franciscum Rabelaesum, qui postea editionem *Aphorismorum* Hippocraticorum eo dicavit.

## Notae 

## Bibliographia 
* Pierre Jourda, ed., *Rabelais: oeuvres complètes* (2 voll. Lutetiae: Garnier, 1962) vol. 1 pp. iii-v
* Jean Plattard, *L'adolescence de Rabelais en Poitou''. Lutetiae: Les Belles-Lettres, 1923 Textus apud gallica

Categoria:Nati saeculo 15
Categoria:Mortui 1542
Categoria:Abbates
Categoria:Episcopi Malleacenses
Fanum Sancti Nicandri (discretiva)

**Fanum Sancti Nicandri** potest

* **Fanum Sancti Nicandri (Provincia Fodiana)** (alia nomina: **Castrum Sancti Nicandri**, **Terra Sancti Nicandri**, **Fanum Sancti Nicandri Garganici**): municipium Italiae.
* **Fanum Sancti Nicandri (Urbs metropolitana Barensis)** (alia nomina: **Castrum Mezardi**, **Fanum Sancti Nicandri Barensium**): municipium Italiae.

* *Sanctus Nicander*
* *Nicander* (-i, m)
Saltus perticarius

thumb|Athleta assulam perticā usa transilit.
**Saltus perticarius** est e ludis gymnicis campestribus unus, quo athleta assulam libratam adiumento perticae longae ita transilire conatur, ne assula decidat. Pertica flexibilis curvatur ita, ut ille assulam superare possit. Saltu perticario in ludis Olympicis hodiernis inde a primis Olympiis anni 1896 certatur.

## Qui assulam altissime positam transiluerint 
* Saltus in altum

## Notae 

Categoria:Ludi athletici
Lingua Gangara

**Lingua Gangara** (Gangarice *Sooninkanxanne*) est una e linguis Mandeicis quibus populus Gangarae, regni in Africa Occidentali siti, olim utebatur. Huius linguae fere 1 096 795 homines uti aestimantur, praesertim in Malia, sed etiam (ordine abundantiae locutorum spectato) in Senegalia, Litore Eburneo, Gambia, Mauritania, Guinea Bissavia, Guinea et Gana. Hoc idioma in Malia, Senegalia, et Mauritania statum linguae publicae obtinet.

Haec lingua fere homogenea apparet, parvis tantum variationibus phonologicis, lexicalibus, et grammaticis distincta.

Linguarum ratione, proxima huius linguae cognata lingua Bozo habetur, quae in delta interiori fluminis Nigri adhibetur.

Fortasse exstant dialecti Imragenica (Imragenice: ⵉⵎⵔⴰⴳⴻⵏ) et Nemadica, quod tamen non pro certo constat.

## Notae
Categoria:Linguae Nigro-Congenses
Pont-Salomon

thumb|250px|Pont-Salomon: communis tabula

**Pont-Salomon** est commune Francicum 1'927 incolarum (anno 2012) praefecturae Ligeris Superioris in provincia Arvernia (a die 1 Ianuarii 2016 Arvernia Rhodano et Alpibus).

* Indicem communium praefecturae Ligeris Superioris
## Nexus externi 
* 
* De hoc commune apud cassini.ehess.fr
* Huius communis pagina interretialis

Categoria:Communia praefecturae Ligeris Superioris
Categoria:Loci habitati praefecturae Ligeris superioris
Egon Friedell

**Egon Friedell**, vero gentili nomine *Friedmann* (natus Vindobonae die 21 Ianuarii 1878; ibidem mortuus die 16 Martii 1938), fuit Austriacus scriptor, cabaretista, philosophus, histrio, criticus theatralis culturalisque.

## Vita
Annos ab 1912 ad 1914 proximus erat circulo *Akademischer Verband für Literatur und Musik in Wien*. Cuius cum praefecto Roberto Müller instituit Spectaculum antemeridiamum speciatim Petro Altenberg dicatum. Friedell animos ad se convertit commentariis suis (*Kleine Porträtgalerie*, post mortem ed. anno  1953) et aphorismis (*Steinbruch, vermischte Meinungen*, 1922) et factus est mox persona 
entralis auctorum paginarum oblectatoriarum in actis diurnis Vindobonensibus.

Pro theatro cabaretico nomine *Fledermaus* cum Alfredo Polgar res diversas scripsit, anno 1908 comoediunculam felicissimam *Goethe: Eine Szene*. Altenbergensem personam tetigit etiam in libro *Ecce Poeta* (1912), cum in libro *Von Dante bis D’Annunzio* (1915) de litteris Italicis dissereret.

Editum est anno 1920 drama *Die Judastragödie*. Fama Egonis Friedell apprime augebatur historia culturali tribus voluminibus pacta sub titulo *Kulturgeschichte der Neuzeit* (1927-1931). Ibi Friedell iucunde fabulans novos contextus detegere quaerebat, ut Thomas Mann ipse haud dubitabat, quin vocaret eum omnium hominem linguae Theodiscae maxime callentem. Anno 1950 demum publicata est *Die Kulturgeschichte des Altertums* (2 vol.), altera pars antiquitatem complexa. Post invasionem exercitus Germanici in patriam suam, timens ne custodibus publicis caperetur, mortem sibi conscivit.

Post mortem insuper editae sunt florilegia *Abschaffung des Genies* (1982) et *Selbstanzeige* (1983).

## Nexus externi 
*  – Biographia apud NDB
* 
* Imagines Egonis Friedell apud bei Austria-Forum
* Archivum cabareticum Austriacum
* *Kulturgeschichte im Plauderton – anregend, verblüffend, begeisternd*, tractatio de genere scribendi eius, anni 2008 
* Nexus scientifici
*Opera in interrete legibilia

Categoria:Actores Austriae
Categoria:Auctores Theodisci
Categoria:Homines qui sibi mortem consciverunt
Categoria:Philosophi Austriae
Categoria:Scriptores Austriae
Categoria:Scriptores scaenici
Lucianus Iacobus Maria Iosephus Crepy

**Lucianus Iacobus Maria Iosephus Crepy** (vulgo *Luc Crépy*; natus die 12 Maii 1958 in Insula praefecturae Septentrionis), Congregationis Iesu et Mariae sodalis, est episcopus Francicus Ecclesiae Catholicae.

Presbyter ordinatus est anno 1989. A die 12 Februarii 2015 est episcopus Aniciensis.

## Nexus externus 
* 

Categoria:Nati 1958
Categoria:Homines vivi
Categoria:Episcopi Ecclesiae Catholicae
Categoria:Episcopi Anicienses
Robertus Müller

thumb|Roberti Müller imago, picta ab Egone Schiele 
**Robertus Müller** (natus Vindobonae die 29 Octobris 1887; ibidem mortuus die 27 Augusti 1924) fuit scriptor Austriacus. *Tropen,* magno opere Expressionismi (1915), ut Otho Flake praecursor maximi momenti erat mythistoria fabulantium. Id postea Robertus Musil et Arminius Broch suis propriis modis excolebant elaborantque.

## Vita
Omnis eius vita intranquilla erat. Studiis linguae Theodiscae Vindobonae incohatis et interruptis anno 1909 tamquam diurnarius vagans Novi Eboraci laborabat, antequam (secundum effata sua) nauta et ministrator navalis Oceanum Indicum navigaret.  

Anno 1911 Vindobonam reversus effecit, ut Georgius Trakl poema in *Der Brenner* periodico illustrissimo Oenipontano publicare posset. Praeses societatis Akademischer Verband für Literatur und Musik in Wien (1912–1914) creatus est, et *Der Ruf* periodicum expressionistarum edendum curabat.

Müller mox figura centralis circulorum doctorum Vindobonesium fiebat, quibus intererant Petrus Altenberg, Albertus Ehrenstein, Egon Friedell, Anscharius Kokoschka, Adolphus Loos, Egon Schiele, et alii.

Primo bello mundano finito Müller pacis fautor factus instituit Vindobonae anno 1918 conventus politicos expressionistarum una cum quibusdam a Curtio Hiller Berolini congregatis membris catervae "Aktivisten". Nomen istius secreti gregis erat "Katakombe", postea "Bund der Geistig Tätigen". Cuius membrum apprime emminens erat Robertus Musil quoque. Insuper Müller munere functus est moderatoris editorisque (i.a. periodicorum *Österreichisch-Ungarische Finanzpresse* et *Die Muskete*/satirica) et domus editrices (Literaria Verlag et Atlantischer Verlag) tenebat.

## Gravitas litteraria
Anno 1913 in lucem primi textus Roberti Müller in *der Brenner* prolati sunt. Inter illos maximi ponderis est *Karl Kraus oder Dalai Lama der dunkle Priester,* pamphletum contra Carolum Kraus concinnatum (1914).

Anno 1915 apparuit fabula Milesia sub titulo *Tropen. Der Mythos der Reise* qui primo visu in America meridionali ludit et demonstrat narratorem maxime in se separatum. Alfredus Döblin sublineavit istius libri characterem modernissimum Futurismo similem; Robertus Musil eum exemplum optimum fabularum Milesiarum esse censebat.

Summe Roberti Müller plus quam 500 scripta cognita sunt (tractationes, Milesiae fabulae, narratiunculae, sed etiam drama *Die Politiker des Geistes* anni 1917). Inest operibus etiam fabula *Das Inselmädchen* (1919), fabula criminalis quasi postmoderna titulo *Camera obscura* (1921) et liber de clanculariis quibusdam *Flibustier* (1922): illo Expressionismi genera scribendi tollitur Realismo praevalente.

Ob bursarum negotia male evenientia mortem sibi conscivit. 

## Nexus externi
*Vicifontes
*Wallas, Armin A. 1997. "Müller, Robert." *Neue Deutsche Biographie* 18: 473-74. Textus interretialis.
*Thomas Schwarz: "Ein Barbar des 20. Jahrhunderts" 
*Autobiographische Skizze von Robert Müller (Vindobonae, 2 Iunii 1922).  
*Opera in interrete legibilia.

Categoria:Scriptores fabularum brevium
Categoria:Scriptores mythistoriarum Austriae
Categoria:Scriptores scaenici
Laudato si'

thumb|Vexillum papae Francisci
'''''Laudato si' '''* (ita Italiane incipit, scilicet "Laudatus sis"), die 18 Iunii 2015 edita, est secunda papae Francisci epistula encyclica, cuius titulus iterum datus est *De communi domo colenda.* Haec encyclica de oecologia, de calefactione globali, et de paupertate tractat. Titulus e textu hymni Francisci Assisiensis sumitur qui "Laudes Creaturarum" appellatur.

Recensio imperfecta Italianorum huius epistulae verborum a *L'Espresso'' hebdomadario Italico die 15 Iunii 2015 divulgata est, invito auctore.

## Epistulae argumentum
Franciscus orbem terrarum appellat domum communem». Exinde patet epistulae argumentum, quod per quinque capita explicatur: orbis terrarum est omnibus hominibus domus, de qua omnes, tamquam eiusdem magnae familiae participes, solliciti sint oportet; vel quo pacto genus humanum poterit sibi et posteris servare domum communem, magno discrimine laborantem. Licet epistula non Latine, sed Italiane scripta sit, praebetur infra titulus uniuscuiusque capitis Latine:

* Caput I: De hodierno domus nostrae statu
* Caput II: Creationis Evangelium
* Caput III: Humana oecologici discriminis ac calefactionis globalis radix
* Caput IV: Integra oecologia
* Caput V: Quaedam disponenda et agenda
* Caput VI: Educatio et spiritualitas oecologica

## Bibliographia 
* Stephanie Kirchgaessner, John Hooper, "Pope Francis warns of destruction of Earth's ecosystem in leaked encyclical" in *The Guardian* (16 Iunii 2015)
* Sandro Magister, "Papa Francesco, in esclusiva l'enciclica sull'ambiente 'Laudato si', mi' Signore'" in ''L'Espresso* (15 Iunii 2015)
** Versio Italiana imperfecta epistulae encyclicae a *L'Espresso'' die 15 Iunii 2015 divulgata

## Nexus externi 
* Versio Latina
* Versiones variis linguis scriptae
* De Laudato si' apud *Catholic News Agency*
* De Laudato si' apud kath.net

Categoria:Encyclicae Francisci
Categoria:Franciscus Assisiensis
Categoria:Scripta 2015
Crispinus van de Passe III

**Crispinus van de Passe** cognominatus *Tertius* (*vulgo*: **Crispijn** **van de Passe**; anno 1628 natus; anno 1678 mortuus) saeculi aurei chalcographus libri editor et typographus Nederlandicus fuit.

## Biographia 
Wilhelmi filius et Crispiani nepos, annus natalis dubius est, cum iam anno 1624 filius alter baptizatus est, cui nomen Crispinum impositum et probabiliter mortuus puer est. 

De 1643 sculpsit, ut pater et avus, coaevorum virorum illustrium effigies.

## Notae 
## Bibliographia 
* 
*  

Categoria:Artifices Nederlandiae
Categoria:Chalcographi
Georgius Aravena

θ
**Georgius Aravena**, vulgo *Jorge Aravena* sed nomine pleno *Jorge Agustín Aravena Masías* (Limae natus die 1 Octobris 1969), est histrio Peruvianus.

Georgius Aravena in pellicula Santiago Apostol Josias agit.

## Series televisificae 
* 1992 : *La loba herida*  (LaTele) : Cabrerita
* 1993-1994 : *Sirena* (Marte Television) 
* 1995 : *Dulce Enemiga* (Venevision) : Fernando
* 1995 : *Pecado de amor*  (Venevision) : Fernando
* 1997 : *Todo por tu amor*  (Venevision) : Cristobal Pérez
* 1998 : *Samantha*  (Venevision) : Rodolfo Villalobos
* 1999 : *Mujer secreta*  (RCTV) : Sebastian Palcios
* 1999 : *Girasoles para Lucía*  (Venevision) : Roberto Landaeta Santa María
* 2000 : *La revancha*  (Venevision) : Reynaldo Archinegas
* 2001 : *Secreto de amor*  (Venevision) : Carlos Raul Fonseca
* 2003 : *Engañada*  (Venevision) : Gabriel Reyes Bustamante
* 2005 : *El amor las vuelve locas*  (Venevision) : Arnaldo
* 2005 : *Al filo de la ley* : Andres
* 2006 : ''Les Deux Visages d'Ana*  (Televisa) : Santiago Figueroa
* 2006 : *Mi vida eres tú* (Venevision) : Gabriel Alcazar
* 2007 : *Pobre millonaria* (Venevision) : Luis Arturo Ramírez
* 2007 : *Sin vergüenza* (Telemundo) 
* 2008 : *Querida enemiga* (Televisa) : Ernesto Mendiola
* 2010 : *Zacatillo, un lugar en tu corazón'' (Televisa) : Gabriel Zárate

## Nexus externi 
*  

Categoria:Nati 1969
Categoria:Homines vivi
Categoria:Actores Peruviae
Categoria:Incolae Peruviae
Duces civitatum Americanarum hodiernarum

Hic habes indices **principum civitatum Americanarum hodiernarum**.

## Civitates Consortionis Populorum 
Civitates nonnullae Consortionis Populorum, videlicet Antiqua et Barbuda, insulae Bahamenses, Barbata, Beliza, Canada, Granata, Iamaica, Sancta Lucia, Sanctus Christophorus et Nives, Sanctus Vincentius et Granatinae, principem sibi recognoscunt regem seu reginam Britanniarum:

 

## Aliae civitates 
* Gubernatores civitatum Americanarum hodiernarum
* Ministri a rebus externis civitatum Americanarum hodiernarum
* Duces civitatum Africanarum hodiernarum
* Duces civitatum Asiaticarum hodiernarum
* Duces civitatum Australianarum et Pacificarum hodiernarum
* Duces civitatum Europaearum hodiernarum

## Nexus externi 
* *Rulers*
* archontology.org
* *WorldPresidentsDB* 

Categoria:America
Categoria:Gubernatio
- America
Pugna Morgartensis

thumb|Pugna Morgartensis.
**Pugna Morgartensis** facta est inter Austriacos Habsburgenses et Helvetios 15 Novembris anno 1315 ad lacum Aegerium loco certo adhuc ignoto. Habsburgenses duce Leopoldo cladem acceperunt.

## Nota

Categoria:Historia Helvetiae
Morgartensis pugna
Carolus Correa

**Carolus Correa** (natus Sikandarabadi civitatis Āndhra Pradeśa die 1 Septembris 1930; mortuus Mumbai in urbe die 16 Iunii 2015) fuit architectus Indicus.

Alumnus fuit Collegii Sancti Xaverii Bombayensis, universitatis Michiganensis, instituti technologiae Massachusettensis.

## Nexus externi 
*De Carolo Correa

Categoria:Architecti Indiae
Categoria:Alumni Collegii Sancti Xaverii Mumbaiensis
Categoria:Alumni Universitatis Michiganensis
Categoria:Alumni Instituti Technologiae Massachusettensis
Suleimanus Demirel

[thumb|upright=1.25|Suleimanus Demirel cum [Constantinus Metsotaces|Constantino Metsotace Graeciae primo ministro anno 1992 colloquens]]
[thumb|upright=1.25|Suleimanus Demirel cum [Gulielmus Clinton|Gulielmo Clinton anno 1999 pictus]]
**Suleimanus Demirel** (natus in  Pisidiae die 1 Novembris 1924; Ancyrae die 17 Iunii 2015 mortuus), alumnus Universitatis Technicae Istanbulensis et politicus, fuit Turciae primus minister (1965-71, 1975-77, 1977-78, 1979-80, 1991-93) et praeses (1993-2000).

## Bibliographia 
* David Barchard, "Süleyman Demirel obituary" in *The Guardian* (17 Iunii 2015)

## Nexus externi 
*Mortis nuntius

Categoria:Primi ministri Turciae
Categoria:Politici Turciae
Categoria:Duces civitatum
Categoria:Alumni Universitatis Technicae Istanbulensis
Gevera

thumb|left|Castellum Geverae
**Gevera** seu **Ievera** (Theodisce *Jever*) est commune Saxoniae Inferioris et pars Circuli Frisici. Ad Geveram et vici Moorwarfen, Rahrdum, Cleverns, Sandel atque Sandelermöns pertinent.

## Historia 
Gevera oppidum anno saeculo 10 primo in actis descriptum est. Annis 1575 - 1667 comes Oldenburgensis hunc agrum tenuit. Annis a 1667 ad 1793 haec regio ad Anhaltinum-Servestam pertinuit. Tum ad annum 1806 pars Russiae, ad annum 1810 Nederlandiae fuit. Annis 1810 ad 1813 ad Primum Imperium Francicum pertinuit. Ab anno 1813 iterum Russi, ab anno 1818 Gevera a Ducibus Magnis Oldenburgensibus recta est. Anno 1918 Oldenburgum res publica facta est. Anno 1933 Gevera caput novi Circuli Frisici est. Ab anno 1946 ad Saxoniam Inferiorem pertinent. Anno 1972 vici supra dicti cum Gevera coniuncti sunt. Annis 1977 - 1980 caput circuli non fuit, quod enim tum lege dissolutum erat.

## Cervisiae fabrica 
thumb|left|Flasca cervisiae famosae *Jever*
Geverae ab anno 1848 clarum ergastasterium cervisiae coquendae nomine *Friesisches Brauhaus Jever* sita est.

## Cives clari 
### cives honoris causa 
* Christianus Henricus Wolke, paedagogus modernus
* Paulus de Hindenburg, praeses Germaniae (anno 1933)

## Notae
## Nexus externi 
* www.stadt-jever.de
* Pagina officialis fabricae famosae cervisiae *Jever*

Categoria:Communia Saxoniae Inferioris
Henricus Rowohlt

[thumb|Harry Rowohlt inter spectaculum anno [2009]]

**Henricus Rowohlt** (vulgo *Harry Rowohlt*  Hamburgi natus die 27 Martii 1945; ibidem gravi morbo multos annos laborans mortuus die 15 Iunii 2015) fuit scriptor et histrio Germanicus.
## Nexus externi 
* 
* 

Categoria:Actores Germaniae
Categoria:Scriptores Germaniae
Categoria:Auctores Theodisci
Alexander Magister

[thumb|Epistula Sanctae Sedis prohibitoria Alexandro Magistro missa, quippe qui encyclicam *[Laudato si* sine auctoris permissione citius divulgavisset]]
**Alexander**, vulgo *Sandro* **Magister** (ad Bustum Arsitium natus die 2 Octobris 1943), alumnus Facultatis Theologicae et Universitatis Catholicae Sacri Cordis Iesu Mediolani in urbe, est diurnarius apud hebdomadarium ''L'espresso* et director situs interretialis eo adiuncti nomine "www.chiesa". Praecipue de rebus Catholicis scribit. Die 15 Septembris 2015 *L'espresso* recensionem imperfectam epistulae encyclicae *Laudato si'', post tres dies rite editurae, sine auctoris permissione divulgavit, praefatiuncula a Magister scripta addita.

## Notae 

## Bibliographia 
* Grégor Brandy, "Le Vatican vient de bannir l'un des plus grands spécialistes de l'Église" apud *Slate.fr* (16 Iunii 2015)
* Stephanie Kirchgaessner, "Vatican rains down damnation on Italian journalist over papal letter leak" in *The Guardian* (16 Iunii 2015)
* Stacy Meichtry, "The Pope’s Prognosticator" in *Foreign Policy* (20 Octobris 2009)

## Nexus externi 
* "Questo sito e il suo autore" (vita Alexandri Magister) apud www.chiesa

Categoria:Nati 1943
Categoria:Homines vivi
Categoria:Diurnarii Italiae
Categoria:Auctores Italiani
Categoria:Alumni Universitatis Catholicae Sacri Cordis Iesu
Categoria:Alumni Facultatis Theologicae Italiae Septentrionalis
Sande (Frisia)

thumb|left|Turris Mariae in vico Sande sita
thumb|left|Curia communis Sande
**Sande** est commune Saxoniae Inferioris et pars Circuli Frisici. Ad Sande et vici Neustadtgödens, Cäciliengroden, Mariensiel atque Dykhausen pertinent.

## Historia 
Sande vicus anno 1168 primo in actis descriptum est, Altgödens iam anno 785, Cäciliengroden autem non prius quam anno 938 conditum est. Anno 1744 haec regio, quae antea a comitibus Frisiae Orientalis recta erat, ad Borussiam venit. Annis 1806 - 1810 pars Nederlandiae fuit. Annis 1810 ad 1813 ad Primum Imperium Francicum pertinuit. Ab anno 1815 Sande ad Regnum Hannoveranum traditum est atque anno 1866 cum toto regno iterum ad Borussiam pervenit. Anno 1933 Sande pars novi Circuli Frisici et cum communibus Cleverns-Sandel atque Schortens ad commune "Oestringen" coniunctum est. Ab anno 1946 ad Saxoniam Inferiorem pertinet. Anno 1948 Sande iterum commune proprium factum est.

## Nexus externi 
* www.sande.de

Categoria:Communia Saxoniae Inferioris
Leopoldus dux Austriae et Stiriae

**Leopoldus dux Austriae et Stiriae** stirpe Habsburgensi fuit tertius filius Alberti imperatoris.

## Nota

Categoria:Habsburgum
Categoria:Nati 1290
Categoria:Mortui 1326
Robertus Manrique

**Robertus Manrique**, vulgo *Roberto Manrique* (Guaiaquili die 23 Aprilis 1979 natus), est histrio Aequatorianus.

Robertus Manrique in pellicula Santiago Apostol Ioannem, Iacobi fratrem agit.

## Pelliculae 
* 2012 : *Al interior*
* 2015 : *Santiago Apostol*: San Juan (evangelista), frater Iacobi

## Series televisificae 
* 2003 : *La Hechicera*
* 2004 : *Joselito*
* 2004 : *Yo vendo unos ojos negros* : Jimmy
* 2005 : *Corazón Dominado* : El Gato
* 2007 : *Victoria* : Sebastián Villanueva
* 2008 : *Doña Bárbara* : María Nieves
* 2009 : *Los Victorinos* : Victorino Manjarrés
* 2010 : *Los Caballeros las Prefieren Brutas* : Daniel 
* 2010 : *El Clon* : Alejandro « Snake » Cortes 
* 2010-2011 : *La taxista* : Dennis 
* 2011-2012 : *Decisiones* : Jimmy
* 2012-2013 : *Flor Salvaje* : Sacramento  Iglesias
* 2013 : *Marido En Alquiler* : José Enrique « Kike » Salinas Carrasco

## Nexus externi 
*  
* Sito Roberti Manrique

Categoria:Nati 1979
Categoria:Actores Aequatoriae
Categoria:Homines vivi
Ruessium

**Ruessium**, hodie nomine vulgari *Saint-Paulien* agnitum, est commune Francicum 2'411 incolarum (anno 2012) praefecturae Ligeris Superioris in provincia Arvernia (a die 1 Ianuarii 2016 Arvernia Rhodano et Alpibus). Aevo Romano urbs capitalis fuit civitatis Vellavorum.

## Notae 
## Bibliographia 
* Delphine Barras, "Saint-Paulien / Ruessium (Haute-Loire)" in *Capitales éphémères. Des Capitales de cités perdent leur statut dans l’Antiquité tardive, Actes du colloque Tours 6-8 mars 2003* (*Supplément à la Revue archéologique du centre de la France* no. 25, 2004) pp. 473-477

* Index communium praefecturae Ligeris Superioris

## Nexus externi 
[thumb|250 px|Saint-Paulien: [ecclesia Sancto Georgio dicata]]

* De hoc commune apud cassini.ehess.fr
* Huius communis pagina interretialis

Categoria:Communia praefecturae Ligeris Superioris
Categoria:Loci habitati praefecturae Ligeris superioris
Rima (poësis)

(vox mediaevalis a vocabulo *rhythmi* ducta) est “extremorum verborum similis sonitus”, sive proprietas poësis plurium sermonum antiqui nostrique temporis, similitudo phonematum, saepe in extremis versibus. Similis est homoeoteleuto, quod verbum idem significat Graece. Etiam *rhythmus* appellari potest, sed hoc vocabulum ex antiquitate numerum vel tempus iteratum in musica poëticaque significare solet. De duabus significationibus Iohannes Iacobus Hofmannus scribit, "Sed *Rhythmum* malè vocamus in nostra Poësi syllabarum ad finem cuiusque versus in eundem sonum recidientium, *κατάληξιν*".

In nostra lingua, quamquam singula exempla similia reperiri possunt (de quibus confer homoeoteleuton), rima non erat proprietas poësis classicae; nusquam nisi in scriptis medii aevi apparuit. Exemplum notissimum est sequentia liturgica *Dies irae* (similes sonitus litteris Italicis indicantur):

:Dies irae dies *illa*,
:Solvet saeclum in fav*illa*:
:Teste David cum Sib*ylla*

:Quantus tremor est fut*urus*,
:Quando iudex est vent*urus*,
:Cuncta stricte discuss*urus*!

Rima est casus peculiaris homoeoteleuti in quo iterata terminatio a vocali cum accentu incipit ( “fut*urus* / vent*urus*” – conferatur homoeoteleuton sine rima “cae*lum* / so*lum*”). Exempla rimarum raro in poësi classica inveniuntur:

: O fortun*atam* n*atam* me consule Romam!

Definitiones similis sonitus poëtici per linguas variant. In lingua Anglica, *rhyme* normalis creatur eodem sonitu vocalis finalis acutae et omnium sonorum sequentium, e.g. in carmine claro Edgari Allan Poe, quod similes sonitús et externos (in extremo versu) et internos (intra versum) habet:

:Once upon a midnight dr*eary*, while I pondered, weak and w*eary*, (sonitus A, /ˈC ɪəri/, ubi *C* indicat quamlibet consonantem)
:Over many a quaint and curious volume of forgotten l*ore*— (sonitus B, /ˈC ɔər/)
:While I nodded, nearly n*apping*, suddenly there came a t*apping*, (sonitus C, /ˈC æpɪŋ/)
:As of some one gently r*apping*, r*apping* at my chamber d*oor*. (C)
:"'Tis some visitor," I muttered, "*tapping* at my chamber d*oor*— (C, B)
::Only this and nothing m*ore*." (B)

## Notae 
*Carmen Limericum
*Sonetum
*Stropha regalis
*Tristichon catenatum

Categoria:Poesis
Categoria:Prosodia
Saint-Front (Liger Superior)

thumb|250 px|Saint-Front: *Chaumière*
thumb|left|250px|Saint-Front: communis tabula

**Saint-Front** est commune Francicum 440 incolarum (anno 2012) praefecturae Ligeris Superioris in provincia Arvernia (a die 1 Ianuarii 2016 Arvernia Rhodano et Alpibus).

* Indicem communium praefecturae Ligeris Superioris
## Nexus externi 
* 
* De hoc commune apud cassini.ehess.fr

Categoria:Communia praefecturae Ligeris Superioris
Categoria:Loci habitati praefecturae Ligeris superioris
Sanctus Paulus de Chalanconio

thumb|Sanctus Paulus de Chalanconio
thumb|upright=0.7|left|Communis tabula.

**Sanctus Paulus de Chalanconio** (Francogallice Saint-Pal-de-Chalencon) est commune Francicum 1019 incolarum (anno 2020) praefecturae Ligeris Superioris in provincia  Arvernia Rhodano et Alpibus situm.

* Index communium praefecturae Ligeris Superioris

## Nexus externi 
* 
* De hoc communi apud cassini.ehess.fr
* Huius communis pagina interretialis

## Notae 
Categoria:Communia praefecturae Ligeris Superioris
Categoria:Loci habitati praefecturae Ligeris superioris
Varel

thumb|left|Domus orphanorum Varel
thumb|left|Molae Varel
**Varel** est oppidum Saxoniae Inferioris et pars Circuli Frisici. Ad Varel et vici Altjührden, Borgstede, Büppel, Dangast, Dangastermoor, Grünenkamp, Hohelucht, Hohenberge, Jeringhave, Jethausen, Langendamm, Moorhausen, Neudorf, Neuenwege, Obenstrohe, Rallenbüschen, Rosenberg, Seghorn, Streek atque Winkelsheide pertinent.

## Historia 
Varel oppidum anno 1123 nomine *Farle* primo in actis Callisti II papae descriptum est. Ab anno 1577 Varel a comitibus Oldenburgensibus regnatum est. Annis 1810 ad 1813 ad Primum Imperium Francicum pertinuit. Ab anno 1815 Varel iterum ad Magnum Ducatum Oldenburgensem traditum est, qui post annum 1918 res publica factus est. Anno 1933 Varel pars novi Circuli Frisici factum est. Ab anno 1946 ad Saxoniam Inferiorem pertinet. Annis a 1977 ad usque 1980 Varel ad Circulum Paludosoterrensem pertinuit, cum circulus Frisicus hoc tempore dissolutus erat.

## Cives clari 
### Nati 
* Eugenius de Finckh (1860 - 1930), vir publicus

## Nexus externi 
* www.varel.de

Categoria:Communia Saxoniae Inferioris
Grumum (discretiva)

**Grumum** potest:

* **Grumum (Apulia)** (alia nomina: **Grumum Apulum**): Urbs Italiae.
* **Grumum (Campania)** vel **Grumum Nivanum** (alia nomina: **Grumum Naevianum**): municipium Italiae.
Wangerooge

thumb|left|Wangerooge insula ex aere visa
thumb|left|Aeroportus Wangerooge
**Wangerooge** est commune Saxoniae Inferioris, insula ad Insulas Frisicas Orientales pertinens et pars Circuli Frisici. Ad Wangerooge commune etiam insulae inhabitatae *Minsener Oog* atque *Old Oog* pertinet.

## Historia 
Wangerooge anno 1306 primo in actis descriptus est. Postea haec regio a comitibus Oldenburgensibus regnata est. Annis 1810 ad 1813 ad Primum Imperium Francicum pertinuit. Ab anno 1815 Wangerooge iterum ad Magnum Ducatum Oldenburgensem traditum est, qui post annum 1918 res publica factus est. Anno 1933 Wangerland - tum primo commune unicum - pars novi Circuli Frisici factum est. Ab anno 1946 ad Saxoniam Inferiorem pertinet.

## Nexus externi 
* www.wangerooge.de

Categoria:Communia Saxoniae Inferioris
Categoria:Insulae Germaniae
Categoria:Insulae Maris Germanici
Wangerland

thumb|left|Wangerland ex aere visum
thumb|left|Curia communis Wangerland in vico Hohenkirchen sita
**Wangerland** est commune Saxoniae Inferioris et pars Circuli Frisici. Ad Wangerland vici Altgarmssiel, Förrien, Friederikensiel, Hohenkirchen (hic est sedes administrationis), Hooksiel, Horumersiel, Middoge, Minsen, Neugarmssiel, Oldorf, Schillig, Tettens, Waddewarden atque Wiarden pertinent.

## Historia 
"Wanga" pagus iam tempore Caroli Magni primo in actis descriptus est. Postea haec regio a comitibus Oldenburgensibus regnata est. Annis 1810 ad 1813 ad Primum Imperium Francicum pertinuit. Ab anno 1815 Wangerland iterum ad Magnum Ducatum Oldenburgensem traditum est, qui post annum 1918 res publica factus est. Anno 1933 Wangerland - tum primo commune unicum - pars novi Circuli Frisici factum est. Ab anno 1946 ad Saxoniam Inferiorem pertinet, anno 1948 commune Wangerland dissolutum, sed anno 1972 iterum e communibus Hohenkirchen, Hooksiel, Minsen, Tettens atque Waddewarden conditum est.

## Nexus externi 
* www.wangerland-online.de

Categoria:Communia Saxoniae Inferioris
Categoria:Condita 1933
Categoria:Condita 1972
Thomas Merton

**Thomas Merton, O.C.S.O.** (natus Prades in vico Francico die 31 Ianuarii 1915; repente mortuus Bancoci die 10 Decembris 1968) fuit scriptor Catholicus, mysticus, et monachus apud monasterium Gethsemani in Kentukia. Etiam fuit poeta, religionum peritus, sacerdos.

## Nexus externi
* .
* Thomae Merton archivum apud universitatem Sancti Bonaventurae.

Categoria:Auctores Anglici
Categoria:Incolae Civitatum Foederatarum
Categoria:Presbyteri catholici
Categoria:Scriptores Civitatum Foederatarum